44 F. G. K R I E G E R 



conservante locum perquam insignem , quippe quibus non solum id efficia- 

 tur, ut conservetur corporis pars, quam antea amputando solebant delere, 

 sed etiam insperata salus existat morbis, de quorum sanatione olim despe- 

 ratum erat et conclamatum. 



Annales ch'nici atque prae ceteris annales chirurgiae militaris documento 

 sunto, quam multifarius novissimo tempore harum operationum fuerit usus; 

 tamen negari non potest artuum resectiones chirurgos videri reformidare, 

 ac iustas esse fatendum est viri clarissimi BLASII querimonias, earn 

 sanandi rationem negligi , itaque perire multa membra artusque , quae ea 

 adhibita potuerant servari. Proinde illius amplexi sententiam nostrae ae- 

 tatis patriaeque chirurgis magnopere sumus auctores, ut in gravissimam 

 hancce et parum usurpatam incultamque sanandi methodum prae ceteris 

 animum attendant. 



Nee tamen exhausta est materies praedicandi et extollendi laude merita 

 chirurgiam conservantem , quae sui arbitrabatur esse officii , ut haec quoque 

 quantumvis incruenta operatio evitaretur. Vix opus est ut moneam tarn 

 graves quaestiones perenni tantum experientia ita posse solvi , ut nil dubii 

 sit residuum. Quam ad augendam chirurgorum experientiam turbis , hisce 

 annis in compluribus Europae regionibus ortis , multum est collatum. Bel- 

 lis gestis seditionibusque , in ipsis maioribus urbibus natis , chirurgis po- 

 testas est facta, quum magnam copiam laesionum traumaticarum obser- 

 vandi, turn gravissima therapiae remedia multis eiusdem generis casibus 

 adhibendi , eorum vim ac valorem aestimandi et quaestiones dissolvendi , 

 de quibus ambiguum hucusque fuerat iudicium. 



Nolo orationi finem imponere , nisi facta mentione alius nostrae aetatis 

 inventi, quod chirurgis , operationes facientibus, gravissimum gratissi- 

 mumque adiumentum tamquam cumulus accessit, quaecumque laboran- 

 tium sublevandorum gratia variis temporibus ingenium humanum erat 

 enixum. 



Dicere me intelligitis , Auditores! omnem sensus ablationem, respirato 

 aethereo vapore. Cuius saluberrimum effectum atque ingens in operationi- 

 bus gravioribus pretium unoquoque die est videre. Fuit hoc unum adiu- 

 mentum, quo ars nostra salutifera semper adhuc caruerat. 



Probata quidem experientia remedia, quibus haematorrhagia traumatica 



